Kapulungan ng mga Kinatawan ng Pilipinas

Ang Kapulungan ng mga Kinatawan ng Pilipinas (Ingles: House of Representatives of the Philippines) ang mababang kapulungan ng Kongreso ng Pilipinas. Di-pormal itong tinatawag na Kongreso. Tinatawag ang mga kasapi ng kapulungan na mga kinatawan o mga kongresista habang Representative naman ang kanilang titulo. Ihinahalal sila sa upang maglingkod ng tatlong taon at maaaring maihalal nang hanggang tatlong ulit sa pinakamarami. Maaaring kumatawan ang isang kinatawan sa isang heograpikong distrito o sa isang mahalagang sektor ng lipunan. Ang hugnayan ng Batasang Pambansa (o simpleng Batasan), na matatagpuan sa Batasan Hills sa Lungsod Quezon, ang opisyal na himpilan ng Kapulungan ng mga Kinatawan. Representasyong pandistrito Lahat ng mga lalawigan at iilang lungsod ay nirerepresentahan ng isa o higit pang distritong kongresyonal/lehislatibo, kung saan ang mga mamamayan ang bumoboto para sa kinatawan ng kanilang distrito. Bawat distrito ay binubuo ng humigit-kumulang 250,000 katao. Sa kasalukuyan, mayroong 243 mga distrito sa buong bansa. Mga distritong pambatas sa mga lalawigan